Միայն կանայք էին խոսում։ Արմենը փորփրում էր իր ափսեի պարունակությունը և անհամբեր սպասում էր ճաշի ավարտին։ Նրա գլուխը պտտվում էր հակասական մտքերից, որոնք նրան չէր հաջողվում կարգավորել։ Հեռանա՜լ... Ի՞նչ պայմաններում... Ո՞ւր գնալու համար։ Լքել մնացածներին։ Նա անկարող էր ծրագրի ամբողջությունը պատկերացնելու և կանգ էր առնում մանրամասների վրա, որոնք քիչ անց նրան երկրորդական էին թվում։ Նա անհամբեր սպասում էր, որ Վարդանը բացահայտեր իր ծրագիրը։